OpenLLM-France/wikimedia huggingface dataset:
# La nit dels marits

La nit dels marits (títol original en anglès: The Bachelor Party) és una pel·lícula estatunidenca dirigida per Delbert Mann, estrenada el 1957. Ha estat doblada al català.

## Argument

Cinc amics es reuneixen per celebrar el comiat de solter d'un d'ells, Arnold. La nit i l'alcohol donaran lloc a múltiples confidències i reflexions. Queda un solter en el grup, Eddie, que és el millor amic d'Arnold. Els altres tres homes casats envegen la vida despreocupada d'Eddie, especialment Charlie, que odia la seva vida però no pot imaginar per què. Treballa durament, va a classes de nit quatre dies a la setmana, i no passa gaire temps amb la seva muller embarassada, Helen. Charlie no vol admetre que encara no vol ser pare. Com la nit el colpeix, Arnold confia les seves inseguretats a Charlie sobre l'amor i el matrimoni. Altra revelació de Walter, el més gran del grup, els fa pensar més en la vida en general.

## Repartiment

* Don Murray: Charlie Samson
* E.G. Marshall: Walter
* Jack Warden: Eddie Watkins
* Philip Abbott: Arnold Craig
* Larry Blyden: Kenneth
* Patricia Smith: Helen Samson
* Carolyn Jones: L'existencialista

## Premis i nominacions
### Nominacions

* 1957: Palma d'Or al Festival de Canes per Delbert Mann
* 1958: Oscar a la millor actriu secundària per Carolyn Jones
* 1958: BAFTA a la millor pel·lícula de qualsevol origen

## Referències

* ↑ esadir.cat. La nit dels marits. esadir.cat.
* ↑ «The bachelor party». The New York Times.
# La vedova scaltra

La vedova scaltra és una obra dramaticomusical en tres actes composta per Ermanno Wolf-Ferrari sobre un llibret en italià de Mario Ghisalberti, basat en La vedova scaltra de Carlo Goldoni. Es va estrenar el 5 de març de 1931 al Teatro dell'Opera di Roma de Roma, dirigida per Gino Marinuzzi.
El compositor Giovanni Cesare Pascucci, l'any 1880, ja havia escrit també una òpera amb el mateix nom.

## Referències

* ↑ «Dades de l'òpera» (en alemany). Operone. Arxivat de l'original el 28 de maig 2018. [Consulta: 25 maig 2018].
* ↑ * Edita Enciclopèdia Espasa, vol. 42, pàg. 495. (ISBN 84-239-4542-1)
# (1905) Ambartsumian

(1905) Ambartsumian és l'asteroide número 1905. Fou descobert per l'astrònoma Tamara Mikhailovna Smirnova des de l'observatori de Nauchnyj el 14 de maig de 1972. La seva designació alternativa és 1972 JZ.

## Referències

* ↑ Afirmat a: Minor Planet Center Database.
* 1 2 3 4 5 6 7 8 «JPL Small-Body Database». [Consulta: 31 octubre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=1905.
* 1 2 3 4 5 6 «JPL Small-Body Database». [Consulta: 25 gener 2024].
* ↑ «IAU Minor Planet Center». [Consulta: 10 gener 2021].
# (111) Ate

(111) Ate és un asteroide que forma part del cinturó d'asteroides i va ser descobert el 14 d'agost de 1870 per Christian Heinrich Friedrich Peters des de l'Observatori Litchfield de Clinton, als Estats Units d'Amèrica. Està nomenat per Até, una deessa de la mitologia grega. Està situat a una distància mitjana del Sol de 2,594 ua, i pot apropar-se fins a 2,325 ua. Té una excentricitat de 0,1037 i una inclinació orbital de 4,932°. Triga 1.526 dies a completar una òrbita al voltant del Sol.

## Referències

* 1 2 3 4 5 6 «JPL Small-Body Database». [Consulta: 16 octubre 2023].
* 1 2 3 4 5 6 7 8 9 10 «JPL Small-Body Database». [Consulta: 24 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 23. Editorial: Springer Science+Business Media. Llengua del terme, de l'obra o del nom: anglès.
* ↑ Schmadel, Lutz D. Dictionary of Minor Planet Names (en anglès). 5a edició. Springer, 2003. ISBN 3-540-00238-3.

## Enllaços externs

* «(111) Ate» (en anglés). Minor Planet Center. [Consulta: 16 juny 2015].
Viccionari
# (110393) Rammstein

(110393) Rammstein (designació provisional 2001 TC$_8$) és un asteroide de fons de la regió central del cinturó d'asteroides, d'aproximadament quatre quilòmetres de diàmetre. Va ser descobert l'11 d'octubre de 2001 per l'astrònom francès Jean-Claude Merlin a l'Observatori Le Creusot, a França. L'asteroide va rebre el nom de la banda de metal industrial alemanya Rammstein.

## Òrbita i classificació

Rammstein és un asteroide que no pertany a cap família de la població de fons del cinturó principal. Orbita al voltant del Sol al cinturó central d'asteroides a una distància de 2,5–2,9 ua un cop cada 4 anys i 6 mesos (1.630 dies; semieix major de 2,71 ua). La seva òrbita té una excentricitat de 0,09 i una inclinació de 12° respecte a l'eclíptica.

## Característiques físiques

Es desconeix el tipus espectral de l'asteroide.

### Diàmetre i albedo

Rammstein no ha estat observat per cap estudi des de l'espai, como el satèl·lit astronòmic d'infrarrojos IRAS, el satèl·lit japonès Akari o la missió NEOWISE. A partir d'una conversió genèrica de magnitud a diàmetre, se suposa que l'asteroide mesura 3,0 i 5,5 quilòmetres de diàmetre sobre la base d'una magnitud absoluta de 15,0 i una albedo geomètrica de 0,20 i 0,06, que corresponen aproximadament a un cos de composició carbonosa i rocallosa, respectivament (ambdós tipus són comuns al cinturó central d'asteroides). El Minor Planet Center (MPC) calcula de manera similar el diàmetre mitjà de l'objecte entre 3 i 6 quilòmetres.

### Període de rotació

A 2018, no s'ha obtingut cap corba de llum rotacional de Rammstein a partir d'observacions fotomètriques. Se'n desconeixen el període de rotació, la forma i els pols del cos.

## Referències

* ↑ Afirmat a: Minor Planet Center Database.
* ↑ «JPL Small-Body Database». [Consulta: 12 gener 2024].
* 1 2 3 4 5 6 7 8 9 10 «JPL Small-Body Database». [Consulta: 29 febrer 2024].
* 1 2 «110393 Rammstein (2001 TC8)». Minor Planet Center. [Consulta: 16 gener 2018].
* 1 2 «JPL Small-Body Database Browser: 110393 Rammstein (2001 TC8)». Jet Propulsion Laboratory. [Consulta: 16 gener 2018].
* ↑ «Asteroid Size Estimator». CNEOS NASA/JPL. [Consulta: 16 gener 2018].
* ↑ «110393 Rammstein – Special page». Minor Planet Center. [Consulta: 16 gener 2018].

## Enllaços externs

* Més informació sobre l'observatori
* (110393) Rammstein a la JPL Small-Body Database
** Aproximació · Descobriment · Efemèrides · Diagrama orbital · Elements orbitals · Paràmetres físics
# 11 Freunde

11 Freunde és una revista d'esports alemanya de publicació mensual. La revista es va fundar el 2000 per Reinaldo Coddou H. i Philipp Köster, qui també exerceix de redactor en cap. El nom de la revista està inspirat en la citació d'un llibre de tàctica de futbol de Richard Girulatis (1920): «Elf (11) Freunde müsst ihr sein, wenn ihr Setge wollt erringen» [«Si voleu guanyar, heu de ser onze amics»]. Ha influenciat altres publicacions esportives, com Panenka.

## Referències

* ↑ «German Magazine 11 Freunde Re-Imagine Bundesliga Fixture List». Who ate all the apples. [Consulta: 12 agost 2014].
* ↑ «11 Freunde- Profile». Guj Media. Arxivat de l'original el 12 d'agost 2014. [Consulta: 12 agost 2014].
* ↑ Rodríguez Rodríguez, Jorge Miguel; albalad Aiguabella, José María. «El periodismo narrativo en la era de internet». A: Crónica y mirada (en castellà). Madrid: Libros del KO, 2013, pp. 85 - 121. ISBN 978-84-16001-01-9.

## Enllaços externs

* 11 Freunde - Lloc web oficial (alemany)
# La terra oblidada pel temps

La terra oblidada pel temps (original: The Land That Time Forgot) és una pel·lícula estatunidenco-britànica dirigida per Kevin Connor, estrenada el 1975. Ha estat doblada al català. La història és l'adaptació d'una novel·la homònima d'Edgar Rice Burroughs, el primer de la trilogia del Cicle de Caspak. El guió ha estat adaptat per l'autor de fantàsia Michael Moorcock.

## Argument

Durant l'any 1916, els supervivents d'un vaixell mercant enfonsat per un submarí s'han apoderat d'aquest últim i s'apropen sobre l'illa de Caprona. Els supervivents descobreixen un món prehistòric, poblat de dinosaures i d'homes primitius.

## Repartiment

* Doug McClure: Bowen Tyler
* John McEnery: Capità Von Schoenvorts
* Susan Penhaligon: Lisa Clayton
* Keith Barron: Bradley
* Anthony Ainley: Dietz
* Bobby Parr: Ahm
* Declan Mulholland: Olson

## Referències

* ↑ esadir.cat. La terra oblidada pel temps. esadir.cat.
* ↑ «The land that time forgot». The New York Times.
# La terra de Xauxa

La terra de Xauxa és un quadre del pintor flamenc Pieter Brueghel el Vell, actualment a l'Alte Pinakothek de Múnic, Alemanya. Es tracta d'un oli sobre fusta amb unes dimensions de 52 centímetres d'alçada i 78 d'amplada. Va ser realitzat l'any 1567, segons pot veure's en la part inferior esquerra MDLXVII BRUEGEL. També pot veure's traduït el títol com El país de la Cucanya.
Es tracta en aquest quadre de petit format el tema del país de Xauxa, descrit en el llibre de Hans Sachs Schlaraffenland (1530) (o Luilekkerland, que en neerlandès és «terra de la glotonería»), terra de riqueses que apareix com a destinació de la nau dels necis, obra de Sebastian Brant que ja havia inspirat a Hieronymus Bosch (El Bosch) per a la seva obra Nau dels bojos.
És un dels temes preferits de Brueghel, que en això segueix a El Bosch: la representació de la bogeria dels homes, com ja va fer en els seus Proverbis flamencs.
Es representa a tres homes vençuts per la beguda, obesos, possiblement dormits, cadascun d'ells vestit de manera diferent, per representar tres classes socials: un cavaller, un camperol i un home de lletres, estudiant o clergue, aquest últim tombat sobre un abric de pells i amb un llibre a un costat. D'aquesta manera es transmet la idea que les febleses i els vicis no entenen de classes.
La seva postura radial dota a la pintura d'una impressió de rotació. De la boca del cavaller degota la malvasia. L'estrany ou passat per aigua amb potes s'ha interpretat com una referència a Satanàs, mentre que el ganivet que té dins seria el sexe masculí. Un altre ganivet o punyal apareix clavat en un porc en la part superior dreta del quadre, imatge que també apareix en el precedent literari d'aquesta obra i que al·ludeix a la gula.

## Referències

* 1 2 3 Cirlot (dir.), L. Alte Pinakothek. Espasa, 2007, p. 70-73 (Col. «Museos del Mundo», Tomo 21). ISBN 978-84-674-3825-3.
* 1 2 3 4 Wundram, Manfred. El Renacimiento y el Manierismo. Taschen, 2005 (Los maestros de la pintura occidental). ISBN 3-8228-4744-5.
# Labropsis manabei

Labropsis manabei és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 10 cm de longitud total.

## Distribució geogràfica

Es troba al Japó, Taiwan i les Filipines.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J.E., 1981. Revision of the labrid fish genus Labropsis with description of five new species. Micronesica 17(1-2):125-155.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Laurel Park (Carolina del Nord)

Laurel Park és una població dels Estats Units a l'estat de Carolina del Nord. Segons el cens del 2000 tenia 1.835 habitants.

## Demografia

Segons el cens del 2000, Laurel Park tenia 1.835 habitants, 930 habitatges i 606 famílies. La densitat de població era de 264,4 habitants per km².
Dels 930 habitatges en un 13,5% hi vivien nens de menys de 18 anys, en un 60,2% hi vivien parelles casades, en un 4,4% dones solteres, i en un 34,8% no eren unitats familiars. En el 31,5% dels habitatges hi vivien persones soles el 18,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,97 i el nombre mitjà de persones que vivien en cada família era de 2,42.
Per edats la població es repartia de la següent manera: un 12,7% tenia menys de 18 anys, un 2,6% entre 18 i 24, un 16,5% entre 25 i 44, un 28,2% de 45 a 60 i un 40,1% 65 anys o més.
L'edat mediana era de 59 anys. Per cada 100 dones de 18 o més anys hi havia 78,8 homes.
La renda mediana per habitatge era de 52.813 $ i la renda mediana per família de 59.118 $. Els homes tenien una renda mediana de 49.853 $ mentre que les dones 29.750 $. La renda per capita de la població era de 35.749 $. Entorn del 2,2% de les famílies i el 3,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Laurel Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Laurel Park». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Laurel Springs

Laurel Springs és una població dels Estats Units a l'estat de Nova Jersey. Segons el cens del 2006 tenia 1.923 habitants.

## Demografia

Segons el cens del 2000, Laurel Springs tenia 1.970 habitants, 762 habitatges, i 534 famílies. La densitat de població era de 1.618,3 habitants/km².
Dels 762 habitatges en un 32,2% hi vivien nens de menys de 18 anys, en un 54,5% hi vivien parelles casades, en un 11,9% dones solteres, i en un 29,9% no eren unitats familiars. En el 26,1% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 3,16.
Per edats la població es repartia de la següent manera: un 24,1% tenia menys de 18 anys, un 7,8% entre 18 i 24, un 31% entre 25 i 44, un 22,8% de 45 a 60 i un 14,3% 65 anys o més.
L'edat mediana era de 37 anys. Per cada 100 dones de 18 o més anys hi havia 93,7 homes.
La renda mediana per habitatge era de 52.500 $ i la renda mediana per família de 58.854 $. Els homes tenien una renda mediana de 41.349 $ mentre que les dones 30.893 $. La renda per capita de la població era de 23.254 $. Aproximadament l'1,9% de les famílies i el 3,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Laurel Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Laurel Springs». American Fact Finder. Oficina del Cens dels Estats Units, 12-01-2010.
# Laurel Park (Virgínia)

Laurel Park és una concentració de població designada pel cens dels Estats Units a l'estat de Virgínia. Segons el cens del 2000 tenia 781 habitants.

## Demografia

Segons el cens del 2000, Laurel Park tenia 781 habitants, 331 habitatges, i 231 famílies. La densitat de població era de 237,4 habitants per km².
Dels 331 habitatges en un 34,1% hi vivien nens de menys de 18 anys, en un 52,3% hi vivien parelles casades, en un 15,7% dones solteres, i en un 30,2% no eren unitats familiars. En el 27,5% dels habitatges hi vivien persones soles el 5,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,87.
Per edats la població es repartia de la següent manera: un 24,7% tenia menys de 18 anys, un 9,6% entre 18 i 24, un 30,1% entre 25 i 44, un 29,1% de 45 a 60 i un 6,5% 65 anys o més.
L'edat mediana era de 36 anys. Per cada 100 dones de 18 o més anys hi havia 80,9 homes.
La renda mediana per habitatge era de 42.361 $ i la renda mediana per família de 47.143 $. Els homes tenien una renda mediana de 29.904 $ mentre que les dones 23.363 $. La renda per capita de la població era de 17.413 $. Entorn del 2,7% de les famílies i el 3,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Laurel Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Laurel Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Laureles

Laureles (també conegut com a Poblado Laureles) és una entitat de població de l'Uruguai, ubicada al nord del departament de Tacuarembó. Limita al nord-est amb Rivera.
Es troba a 192 metres sobre el nivell del mar. Té una població aproximada de 816 habitants.

## Referències

* ↑ (anglès) Mapa, localització, clima i altres dades
Viccionari
# Leopold Hofmann

* No s'ha de confondre amb Leopold Hofmann (futbolista).
Leopold Hofmann (14 d'agost del 1738 - 17 de març del 1793) fou un compositor austríac de música clàssica.
Hofmann va llegar una impressionant varietat d'obres musicals, les quals eran valorades pels coneixedors de la seua època gairebé al mateix nivell que les creacions de Joseph Haydn o de Carl Ditters von Dittersdorf (hi ha, fins i tot, un concert per a flauta seu que durant molt temps fou considerat com una creació de Haydn). En tot cas, les seues composicions i la seua música gaudien de tal preferència que, a l'edat de trenta i pocs anys, ja havia adquirit una fortuna immensa.
Malgrat que no hi ha massa documentació, sembla que junt amb Friedrich Wilhelm Erik Benda, Jean Balthasar Tricklir i Johann Konrad Schlick, va fundar un quartet que es va fer aplaudir arreu d'Europa.

## Referències

* ↑ Eckhardt van den Hoogen, 2008. El ABC de la música clásica. Ed. Taurus. ISBN 9788430606931. Pàgs. 138-139.
* ↑ Edita Enciclopèdia Espasa, vol. 64, pàg. 420. (ISBN-84-239-4564-2)
# 1263

El 1263 (MCCLXIII) fou un any comú començat en dilluns del calendari julià.

## Esdeveniments

* Barcelona: Jaume el Conqueridor, organitza un dels millors debats religiosos entre cristians i jueus de l'Europa del segle xiii.

## Referències

* ↑ «Disputation of Barcelona, 1263» (en anglès). Universitat de Texas. [Consulta: 26 maig 2024].
* ↑ Pons Portella, M. «Tot Israel serà salvat». Menorca.info, 04-04-2024. [Consulta: 26 maig 2024].
* ↑ «La Disputa de Barcelona de 1263: Una reflexió sobre el poder i la paraula». Ajuntament de Barcelona. [Consulta: 26 maig 2024].
# Latibex

El Latibex és un mercat borsari per a valors llatinoamericans nascut el 1999 i regulat per la Llei del Mercat de Valors espanyola encara que la seva gestió es comparteix, a través d'acords de coordinació, amb les corresponents borses iberoamericanes. Està integrat dins del holding Bolsas y Mercados Españoles.
Va ser creat per a, d'una banda, permetre als inversors europeus comprar i vendre valors iberoamericans a través d'un únic mercat, amb uns estàndards de seguretat i transparència homogenis i en una sola divisa, l'euro; i, per l'altre, donar accés a les principals empreses iberoamericanes al mercat europeu de capitals.

## Principals característiques

Comparteix la plataforma de negociació (SIBE) i liquidació (Iberclear) de la resta dels valors espanyols encara que està connectat als mercats d'origen a través d'acords de Iberclear amb els dipositaris centrals iberoamericans o a través d'una entitat d'enllaç. Compte com intermediaris amb tots els membres de la borsa espanyola i alguns dels mercats iberoamericans.
A causa dels baixos nivells de contractació i per a garantir una mínima liquiditat, compte amb especialistes: intermediaris que es comprometen a oferir preus de compra i venda amb un spread prefixat.

## Índexs

Compte amb tres índexs elaborats amb en col·laboració amb el FTSE:
* FTSE Latibex All Share, que recull totes les empreses
* FTSE Latibex Top, que aglutina als 15 valors més líquids
* FTSE Latibex Brasil, que aglutina als valors brasilers més líquids
# Le Tronchet (Sarthe)

Le Tronchet és un municipi francès situat al departament del Sarthe i a la regió de País del Loira. L'any 2007 tenia 135 habitants.

## Demografia
### Població

El 2007 la població de fet de Le Tronchet era de 135 persones. Hi havia 56 famílies de les quals 12 eren unipersonals (8 homes vivint sols i 4 dones vivint soles), 20 parelles sense fills i 24 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 71 habitatges, 55 eren l'habitatge principal de la família, 11 eren segones residències i 5 estaven desocupats. Tots els 71 habitatges eren cases. Dels 55 habitatges principals, 45 estaven ocupats pels seus propietaris i 10 estaven llogats i ocupats pels llogaters; 2 tenien dues cambres, 6 en tenien tres, 18 en tenien quatre i 29 en tenien cinc o més. 51 habitatges disposaven pel capbaix d'una plaça de pàrquing. A 18 habitatges hi havia un automòbil i a 36 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Le Tronchet el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 12 | 75 a 79 | 0 |
| 0 | 70 a 74 | 4 |
| 4 | 65 a 69 | 4 |
| 0 | 60 a 64 | 0 |
| 4 | 55 a 59 | 8 |
| 4 | 50 a 54 | 0 |
| 4 | 45 a 49 | 4 |
| 0 | 40 a 44 | 0 |
| 0 | 35 a 39 | 4 |
| 4 | 30 a 34 | 0 |
| 12 | 25 a 29 | 12 |
| 0 | 20 a 24 | 4 |
| 4 | 15 a 19 | 0 |
| 0 | 10 a 14 | 4 |
| 0 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 87 persones, 68 eren actives i 19 eren inactives. De les 68 persones actives 65 estaven ocupades (31 homes i 34 dones) i 3 estaven aturades (3 homes). De les 19 persones inactives 15 estaven jubilades i 4 estaven classificades com a «altres inactius».

### Ingressos

El 2009 a Le Tronchet hi havia 58 unitats fiscals que integraven 157 persones, la mediana anual d'ingressos fiscals per persona era de 16.892 €.

### Activitats econòmiques

L'únic establiment que hi havia el 2007 era d'una empresa de serveis.
L'any 2000 a Le Tronchet hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Le Tronchet a l'INSEE.
* Évolution et structure de la population Fitxa amb el detall de dades de Le Tronchet a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Joan Seoane

Joan Seoane Suárez és doctor en Bioquímica i Biologia molecular i investigador ICREA al Vall d'Hebron Institut d'Oncologia, on dirigeix el seu propi grup científic. Entre el 1998 i el 2003 va treballar al Memorial Sloan-Kettering Cancer Center de Nova York. La seva carrera professional s'ha centrat en la recerca sobre els processos moleculars que es troben a l'inici del càncer. Més específicament, Joan Seoane ha investigat el glioma, un dels tumors cerebrals més agressius, amb l'objectiu de trobar teràpies que permetin fer-li front. La seva trajectòria ha estat reconeguda amb diferents premis, entre ells, el Dr. Josef Steiner Cancer Research Foundation Award 2013. A més, és el president i cofundador de Mosaic Biomedicals, una spin-off del Vall d'Hebron Institut d'Oncologia que ha tingut un gran reconeixement entre el sector de la biotecnologia.

## Referències

* ↑ «Joan Seoane». web. Centre de Cultura Contemporània de Barcelona (CC-BY-SA via OTRS). [Consulta: 23 març 2016].

## Enllaços externs

* Entrevista a Joan Seoane